TOP บวก 3% ลุ้นกำไร Q4 โตเด่น รับค่าการกลั่น-ยอดขายเพิ่ม โบรกฯเคาะเป้า 69 บ.
TOP บวก 3% โบรกฯแนะ “ซื้อ” เป้า 69 บ. ชี้กำไร Q4 โตเด่น จากค่าการกลั่นที่ปรับขึ้นเด่น และปริมาณขายเพิ่มขึ้นตามความต้องการน้ำมันฟื้นตัว
13 ธ.ค. 2564

ผู้สื่อข่าวรายงานว่าวันนี้ (13 ธ.ค. 2564) ราคาหุ้นบริษัท ไทยออยล์ จำกัด (มหาชน) หรือ TOP ณ เวลา 11:26 น. อยู่ที่ระดับ 49.75 บาท เพิ่มขึ้น 1.50 บาท หรือ 3.11% โดยทำจุดสูงสุดที่ 50.00 บาท และทำจุดต่ำสุดที่ 48.75 บาท ด้วยมูลค่าการซื้อขาย 275.91 ล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (29 พ.ย. 2564) กรณีของหุ้น TOP ว่ามี คาดกำไรไตรมาส 4/2564 จะเติบโตสูงทั้งจากไตรมาสก่อน และจากงวดเดียวกันของปีก่อน โดยจากค่าการกลั่นที่ปรับขึ้นเด่น และปริมาณขายเพิ่มขึ้นตามความต้องการน้ำมันฟื้นตัว
สำหรับแนวโน้มระยะยาวเป็นบวก จากกำลังการกลั่นใหม่ส่วนเพิ่มที่จะสร้างเสร็จ ซึ่งจะทำให้ปริมาณขายน้ำมันเพิ่มขึ้นมาก แนะนำ “ซื้อ” ราคาเป้าหมาย 69 บาท